
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 339 


ΠΕΡ ΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση διατάξεων του οργανισμού του κοινω¬ 
φελούς ιδρύματος με την επωνυμία «ΙΔΡΥΜΑ ΠΑ- 
ΠΑΣΤΡΑΤΟΥ» που κυρώθηκε με το από 11.10.1999 
π.δ/γμα (ΦΕΚ 1944Β') και τροποποιήθηκε με το 


από 8.5.2003 π.δ/γμα (ΦΕΚ 645 Β'). 1 

ΑΠΟΦΑΣΕΙΣ 

Τροποποίηση της συστατικής πράξης του Ν.Π.Δ.Δ. 

«Δημοτική Βιβλιοθήκη Δάφνης». 2 

Τροποποίηση της συστατικής πράξης του Ν.Π.Δ.Δ. 
«Κέντρο Φροντίδας Οικογένειας Δήμου Περιστε¬ 
ριού». 3 

Τροποποίηση της συστατικής πράξης του Ν.Π.ΔΔ. 
«ΚΑΠΗ Δήμου Περιστεριού». 4 


Τροποποίηση της υπ’ αριθμ. 3335/23.3.2001 απόφα¬ 
σης του Γενικού Γραμματέα Περιφέρειας Θεσσα¬ 
λίας που αφορά τη σύσταση νομικού προσώπου 
στο Δήμο Ταμασίου με την επωνυμία «Πολιτιστι¬ 


κός Οργανισμός Δήμου Τ αμασίου». 5 

Σύσταση νομικού προσώπου με την επωνυμία «Αθλη¬ 
τικός Οργανισμός Δήμου Κύρρου». 6 

Τροποποίηση συστατικής πράξης του Νομικού Προ¬ 
σώπου με την επωνυμία «Δημοτικός Παιδικός 
Σταθμός Αξού», (πρώην Παιδικός Σταθμός Ε.Ο.Π. 

Αξού) στο Δήμο Κύρρου Νομού Πέλλας. 7 

Καθιέρωση υπερωριακής εργασίας υπαλλήλων Ν.Α. 
Αιτωλοακαρνανίας. 8 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

Ο) 

Τροποποίηση διατάξεων του οργανισμού του κοινωφε¬ 
λούς ιδρύματος με την επωνυμία «ΙΔΡΥΜΑ ΠΑΠΑ- 
ΣΤΡΑΤΟΥ» που κυρώθηκε με το από 11.10.1999 π.δ/γμα 
(ΦΕΚ 1944Β') και τροποποιήθηκε με το από 8.5.2003 
π.δ/γμα (ΦΕΚ 645 Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 8349/23.10.1998 πράξη του συμβ/φου 
Αθηνών Νικολάου I. Κοτρότσου, όπως αυτή τροποποι- 

ήθηκε με την υπ’ αριθμ. 8459/13.1.1999 πράξη του ιδίου 
συμβ/φου, με την οποία οι Παπαστράτος Α.Β.Ε.Σ. και 
Αφοί Παπαστράτου Α.Κ.Ε. σύστησαν κοινωφελές ίδρυμα 
με την επωνυμία ΙΔΡΥΜΑ ΤΑΣΟΥ ΠΑΠΑΣΤΡΑΤΟΥ και με 
έδρα την Αθήνα. 

2. Τις διατάξεις του από 11.10.1999 π.δ/τος (ΦΕΚ 1944Β') 
«Περί εγκρίσεως συστάσεως κοινωφελούς ιδρύματος 
με την επωνυμία «ΙΔΡΥΜΑ ΤΑΣΟΥ ΠΑΠΑΣΤΡΑΤΟΥ» και 
κύρωσης του οργανισμού αυτού. 

3. Τις διατάξεις του από 8.5.2003 π.δ/τος (ΦΕΚ 645 
Β') «Περί τροποποιήσεως διατάξεως του οργανισμού 
του κοινωφελούς ιδρύματος με την επωνυμία «ΙΔΡΥΜΑ 
ΠΑΠΑΣΤΡΑΤΟΥ». 

4. Τις υπ’ αριθμ. 1045/9.3.2005 και 548/14.3.2005 απο¬ 
φάσεις των Διοικητικών Συμβουλίων των συνιδρυτριών 
εταιριών «ΠΑΠΑΣΤΡΑΤΟΣ ΑΝΩΝΥΜΟΣ ΒΙΟΜΗΧΑΝΙΚΗ 
ΕΤΑΙΡΙΑ ΣΙΓΑΡΕΤΤΩΝ» και «ΑΦΟΙ ΠΑΠΑΣΤΡΑΤΟΥ ΑΝΩ¬ 
ΝΥΜΟΣ ΕΤΑΙΡΙΑ ΑΞΙΟΠΟΙΗΣΗΣ ΑΚΙΝΗΤΩΝ» αντίστοιχα. 

5. Τα υπ’ αριθμ. 20/30.5.2005 και 25/1.3.2006 πρακτικά 
του Δ.Σ. του ιδρύματος. 

6. Την υπ’ αριθμ. 2352/2.3.2006 πράξη της συμβολαιο¬ 
γράφου Αθηνών Δήμητρας Αθ. Σταυροπούλου. 

7. Την υπ’ αριθμ. 32/10.11.2005 γνωμοδότηση του Συμ¬ 
βουλίου Εθνικών Κληροδοτημάτων. 

8. Τις διατάξεις των άρθρων: α) 98 του α.ν. 2039/1939, 
β) 101 του Εισαγωγικού Νόμου του Αστικού Κώδικα και 
γ) 110 του Αστικού Κώδικα.. 

9. Την υπ’ αριθμ. 37930/ΔΙΟΕ1264/14.10.2005 (ΦΕΚ 1432 
τ.Β') κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών, με την οποία καθο¬ 
ρίσθηκαν αρμοδιότητες των Υφυπουργών Οικονομίας 
και Οικονομικών, όπως τροποποιήθηκε με την υπ’ αριθμ. 
5733/ΔΙΟΕ179/9.2.2006 όμοια απόφαση (ΦΕΚ 204 Β'). 

Με πρόταση των Υπουργών Εθνικής Παιδείας και 
θρησκευμάτων και Πολιτισμού και του Υφυπουργού 
Οικονομίας και Οικονομικών αποφασίζουμε: 

Άρθρο μόνο 

1. Εγκρίνουμε την τροποποίηση του Οργανισμού του 
κοινωφελούς ιδρύματος με την επωνυμία «ΙΔΡΥΜΑ ΠΑ- 
ΠΑΣΤΡΑΤΟΥ» που κυρώθηκε με το από 11.10.1999 π.δ/γμα 
(ΦΕΚ 1944 Β'), και τροποποιήθηκε με το από 8.5.2003 
π.δ/γμα (ΦΕΚ 645 Β'), όπως προτείνεται με τα υπ’ αριθμ. 
20/30.5.2005 και 25/1.3.2006 πρακτικά του Διοικητικού 
Συμβουλίου του Ιδρύματος αυτού και την υπ’ αριθμ. 
2352/2.3.2006 πράξη της συμβολαιογράφου Αθηνών Δή¬ 
μητρας Αθ. Σταυροπούλου, ως κατωτέρω: 

• Στο άρθρο 1, «Μορφή - Επωνυμία -Έδρα - Σφραγίδα» 
η παράγραφος 2, τροποποιείται ως εξής: «Εδρα του 
Ιδρύματος είναι ο Πειραιάς». 

• Στο άρθρο 2, «Σκοπός» η παράγραφος 1, τροποποι¬ 
είται ως εξής: 

«Σκοπός του Ιδρύματος είναι, η δια παντός πρόσφορου 
μέσου, υλική και ηθική συμβολή στην εξύψωση του βιο¬ 
τικού, ανθρωπιστικού και επαγγελματικού, πολιτιστικού, 
εκπαιδευτικού και καλλιτεχνικού επιπέδου και η άμεση ή 
έμμεση ενίσχυση κοινωφελών έργων και σκοπών καθώς 
και η ενίσχυση εν γένει κάθε φιλανθρωπικής δραστηρι¬ 
ότητας σε ολόκληρη την Ελλάδα». 

• Στο άρθρο 2 προστίθεται μετά την παράγραφο 1, 
παράγραφος 2 ως εξής: «2. Το Ίδρυμα δύναται να συ¬ 
νεργάζεται με άλλα Ιδρύματα που διώκουν ταυτόση¬ 
μους ή παρεμφερείς σκοπούς καθώς και φιλανθρωπικά 
σωματεία και συλλόγους, μη κυβερνητικές οργανώσεις, 
κρατικούς φορείς και οργανισμούς Τοπικής Αυτοδιοί¬ 
κησης όλων των βαθμιδών, για την πραγματοποίηση 
των σκοπών του». 

• Η ισχύουσα παράγραφος 2 του άρθρου 2 λαμβάνει 
τον αριθμό 3. 

• Στο άρθρο 4, «Διοίκηση» παράγραφος 1, διαγράφεται 
η φράση «εκ των οποίων τουλάχιστον τα τέσσερα (4) 
μέλη προέρχονται από την οικογένεια Παπαστράτου και 
είναι ισόβια. Εξ αυτών τα τέσσερα (4) είναι ισοβίως μέλη 
ενώ τα υπόλοιπα τρία (3) - εκτός οικογένειας μέλη-». Η 
πρώτη φράση του άρθρου 4 τροποποιείται ως εξής: 1. 
Το Ίδρυμα διοικείται από το Διοικητικό Συμβούλιο που 
αποτελείται από επτά (7) μέλη εκ των οποίων τα δύο 
θα προέρχονται από την οικογένεια Παπαστράτου. 

• Στο άρθρο 4 παράγραφος 1, 2° εδάφιο αντικαθίστα¬ 
ται η φράση «.... το ήμισυ συν ένα μέλη» από τη φράση 
«.... τέσσερα (4) μέλη». 

• Στο άρθρο 4, διαγράφεται όλη η 2 η παράγραφος. 

• Στο άρθρο 4, παράγραφος 3, διαγράφονται οι φρά¬ 
σεις «σε περίπτωση κατά την οποία ένα ή περισσότερα 
από τα ισόβια μέλη παραιτηθούν ή αποχωρήσουν για 
οποιοδήποτε λόγο ή είναι σε αδυναμία να ασκήσουν 
τα καθήκοντα τους, οι αντικαταστάτες τους εκλέγο¬ 
νται με απόφαση του Διοικητικού Συμβουλίου από την 
οικογένεια Παπαστράτου και είναι ισόβια. Τα μη ισόβια 
μέλη των οποίων έληξε η θητεία είναι δυνατόν να επα¬ 
νεκλεγούν. Και στην περίπτωση θανάτου ή παραίτησης 
ισοβίου ή μη μέλους, η εκλογή νέου γίνεται των μεν ισο¬ 
βίων μελών από τα λοιπά ισόβια μέλη των δε μη ισοβίων 
μελών από το Διοικητικό Συμβούλιο κατά τις διατάξεις 
του παρόντος Οργανισμού και κατά τη διαδικασία του 
άρθρου 99 του α.ν. 2039/1939» 

• Στο άρθρο 4, παράγραφος 4, διαγράφεται η φράση 
«και όταν θα έχει ανανεωθεί η θητεία των μη ισοβίων 
μελών, ή θα έχουν αντικατασταθεί με την εκλογή νέων 
μελών». 

• Στο άρθρο 12 «Τροποποίηση Οργανισμού» προστί¬ 
θεται δεύτερη παράγραφος ως εξής: «Το Διοικητικό 
Συμβούλιο του Ιδρύματος δεν δύναται να τροποποι¬ 
ήσει τον Οργανισμό του Ιδρύματος σχετικώς με την 
επωνυμία παρά μόνο στην περίπτωση που υποχρεωθεί 
νομοθετικά προς τούτο. Σε κάθε άλλη περίπτωση κατά 
την οποία το Συμβούλιο αποφασίσει την αλλαγή της 
επωνυμίας τούτο θα ισοδυναμεί με απόφαση διάλυσης 
του Ιδρύματος και σχετική πρόταση σύμφωνα με το 
άρθρο 13 του Οργανισμού αναλογικώς εφαρμοζόμενο 
στην περίπτωση αυτή.» 


• Στο άρθρο 13 «Διάλυση του Ιδρύματος» τροποποιεί¬ 
ται η παράγραφος 3 ως εξής: «3. Σε περίπτωση διάλυσης 
του Ιδρύματος, η κινητή και η ακίνητη περιουσία του θα 
μεταβιβαστεί κατά πλήρη κυριότητα με απόφαση του 
Δ.Σ. στο Δήμο Αγρίνιου». 

2. Τα άρθρα 1, 2, 4,12 και 13 του Οργανισμού διαμορ¬ 
φώνονται ως ακολούθως: 

Άρθρο 1 

Μορφή - Επωνυμία -Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΠΑΠΑΣΤΡΑΤΟΥ», που συστήθηκε από τις εταιρείες Πα- 
παστράτος ΑΒΕΣ και Αφοί Παπαστράτου ΑΚΕ με την 
υπ’ αριθμ. 8349/23.10.1998 πράξη του συμβολαιογράφου 
Αθηνών Νικολάου I. Κοτρότσου όπως αυτή τροποποι¬ 
ήθηκε με την υπ’ αριθμ. 8459/13.1.1999 πράξη του ίδιου 
συμβολαιογράφου αποτελεί νομικό πρόσωπο ιδιωτικού 
δικαίου και διέπεται από τις διατάξεις της παραπάνω 
συστατικής πράξης, του παρόντος οργανισμού, του α.ν. 
2039/1939, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι ο Πειραιάς. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος. 

Για τις σχέσεις του Ιδρύματος με την αλλοδαπή θα 
υπάρχει παρόμοια σφραγίδα και στα Αγγλικά. 

Άρθρο 2 - Σκοπός 

1. Σκοπός του Ιδρύματος είναι, η δια παντός πρόσφο¬ 
ρου μέσου, υλική και ηθική συμβολή στην εξύψωση του 
βιοτικού, ανθρωπιστικού και επαγγελματικού, πολιτι¬ 
στικού, εκπαιδευτικού και καλλιτεχνικού επιπέδου και η 
άμεση ή έμμεση ενίσχυση κοινωφελών έργων και σκο¬ 
πών καθώς και η ενίσχυση εν γένει κάθε φιλανθρωπικής 
δραστηριότητας σε ολόκληρη την Ελλάδα. 

2. ΤοΊδρυμα δύναται να συνεργάζεται με άλλα Ιδρύμα¬ 
τα που διώκουν ταυτόσημους ή παρεμφερείς σκοπούς 
καθώς και φιλανθρωπικά σωματεία και συλλόγους, μη 
κυβερνητικές οργανώσεις, κρατικούς φορείς και οργα¬ 
νισμούς Τοπικής Αυτοδιοίκησης όλων των βαθμιδών, 
για την πραγματοποίηση των σκοπών του». 

3. Η με κάθε πρόσφορο μέσο ενίσχυση νέων ανθρώ¬ 
πων για μεταπτυχιακές σπουδές σε οποιοδήποτε κλάδο 
και επιστήμη, όταν αυτοί έχουν αποδείξει στην διάρ¬ 
κεια των μαθητικών και των πτυχιακών σπουδών τους 
ότι δεν αρκούνται στη μετριότητα αλλά φιλοδοξούν 
να διακριθούν και διεθνώς στο χώρο που επέλεξαν, 
έχοντας πετύχει την από το νόμο προβλεπόμενη υψηλή 
βαθμολογία τουλάχιστον «Λίαν Καλώς», και επιλεγεί σε 
επιστημονικά προγράμματα πτυχιακών ή μεταπτυχιακών 
σπουδών και συνεχίζουν να επιδεικνύουν τον ίδιο ζήλο 
και υψηλή βαθμολογία στις σπουδές τους. 

Ειδικώς για το Αγρίνιο προβλέπεταί: 

α) Η στήριξη πολιτιστικών έργων, εκδηλώσεων ή προ¬ 
γραμμάτων επιστημονικού, εκπαιδευτικού χαρακτήρα, 
που να προάγουν ή να συμβάλουν στην ανάπτυξη της 
πόλεως και όλης της περιοχής του Αγρίνιου. 

β) Η συμβολή στην περαιτέρω αξιοποίηση των πολλα¬ 
πλών δωρεών που έχουν γίνει από τις ιδρύτριες εται¬ 
ρείες και τα μέλη της οικογένειας Παπαστράτου. 

γ) Η ανάπτυξη των ως άνω δραστηριοτήτων και ειδι¬ 
κότερα η αξιοποίηση με δραστηριότητες του οικοδο- 

μικού τετραγώνου, το οποίο βρίσκεται στο κέντρο του 
Αγρίνιου - όπου και τα δωριζόμενα ακίνητα- με σκοπό 
αυτός ο χώρος να καταστεί ένας νέος πνεύμονας ζωής 
για την πόλη και την περιοχή. 

4. Οι ιδρύτριες εταιρίες ορίζουν ρητώς - ως όρον της 
δωρεάς των σημαντικότατων περιουσιακών στοιχείων 
τους - ότι η κοινωφελής δραστηριότητα του Ιδρύματος 
θα προγραμματίζεται και θα ορίζεται από το Διοικητικό 
Συμβούλιο, το οποίο κατά την ελεύθερη κρίση του, θα 
προσδιορίζει τις προτεραιότητες των έργων και των 
ενεργειών και τον τρόπο δράσεως και την πραγματο¬ 
ποίησή τους. 

Αρθρο 4 - Διοίκηση 

1. Το Ίδρυμα διοικείται από το Διοικητικό Συμβούλιο 
που αποτελείται από επτά (7) μέλη εκ των οποίων τα 
δύο θα προέρχονται από την οικογένεια Παπαστράτου. 
Τα μέλη εκλέγονται από το Δ.Σ. και έχουν πενταετή 
θητεία. Απαρτία στο Δ.Σ. υπάρχει όταν παρίστανται ή 
εκπροσωπούνται στο Διοικητικό Συμβούλιο τέσσερα 
(4) μέλη. 

2. Σε περίπτωση παραίτησης, ανικανότητας, έκπτωσης, 
θανάτου ή συνεχούς απουσίας μέλους από τις συνεδρι¬ 
άσεις του Διοικητικού Συμβουλίου, τα υπόλοιπα μέλη 
εκλέγουν τον αντικαταστάτη του για το υπόλοιπο χρόνο 
της θητείας του μέλους το οποίο αντικαταστάθηκε. 

Στην περίπτωση τριών (3) συνεχών απουσιών ενός 
μέλους από τις συνεδριάσεις του Δ.Σ., έστω και εάν 
αυτές παρουσιάζονται ως δικαιολογημένες, η απουσία 
αυτή μπορεί να θεωρηθεί με απόφαση του Διοικητικού 
Συμβουλίου ως μια σιωπηρή παραίτηση του και να αντι¬ 
καθίσταται με την εκλογή νέου. 

3. Το Διοικητικό Συμβούλιο με την οριστική έγκριση 
της ιδρύσεως του και μετέπειτα με την λήξη κάθε πε¬ 
νταετίας συγκαλείται σε Σώμα και εκλέγει με απόλυτη 
πλειοψηφία των μελών του, τον Πρόεδρο, Αντιπρόεδρο, 
τον Γραμματέα και τον Ταμία του Ιδρύματος για την 
επόμενη πενταετία. 

4. Μέλος, το οποίο κωλύεται να παραστεί σε συνε¬ 
δρίαση του Δ.Σ. μπορεί να εκπροσωπηθεί από άλλο 
μέλος του Διοικητικού Συμβουλίου με εξουσιοδότηση 
προς αυτό, μέσω επιστολής που απευθύνεται προς το 
Διοικητικό Συμβούλιο. Κάθε μέλος έχει το δικαίωμα να 
αντιπροσωπεύσει μόνο ένα κωλυόμενο μέλος. 

5. Τα μέλη του Διοικητικού Συμβουλίου παρέχουν τις 
υπηρεσίες τους χωρίς αμοιβή ή άλλη αποζημίωση. 

6. Το Διοικητικό Συμβούλιο συνέρχεται τακτικά ανά 
τρίμηνο, εκτάκτως δε, στην περίπτωση που συγκληθεί 
από τον Πρόεδρο ή με αίτηση τριών (3) τουλάχιστον 
από τα μέλη του. 

7. Οι αποφάσεις του Διοικητικού Συμβουλίου λαμβά- 
νονται με την πλειοψηφία των μελών που είναι παρόντα 
κατά την συνεδρίαση. Σε περίπτωση ισοψηφίας υπερι¬ 
σχύει η άποψη υπέρ της οποίας τάσσεται ο Πρόεδρος 
ή σε περίπτωση που απουσιάζει, του Αντιπροέδρου ή 
του προεδρεύοντος. 

8. Για τις συνεδριάσεις τηρούνται πρακτικά, που κα- 
ταχωρούνται σε ειδικό βιβλίο και υπογράφονται απ’ όλα 
τα μέλη του Διοικητικού Συμβουλίου, τα οποία μετείχαν 
στις συνεδριάσεις. Αν κάποιος αρνηθεί να υπογράψει 
πρακτικό, η άρνηση του αναγράφεται στο πρακτικό και 
υπογράφεται από τον Πρόεδρο. 


Αρθρο 12 

Τροποποίηση Οργανισμού 

1. Ο Οργανισμός του Ιδρύματος μπορεί να τροποποιη¬ 
θεί ή να συμπληρωθεί με προεδρικό διάταγμα. Σύμφωνα 
με τις διατάξεις του άρθρο 110 του Αστικού Κώδικα, 
αποκλειστικούς και μόνο μετά από πρόταση και σύμφωνη 
γνώμη του Διοικητικού Συμβουλίου του Ιδρύματος, το 
οποίο είναι αρμόδιο για την εκπλήρωση του σκοπού 
του. 

2. Το Διοικητικό Συμβούλιο του Ιδρύματος δεν δύ- 
ναται να τροποποιήσει τον Οργανισμό του Ιδρύματος 
σχετικώς με την επωνυμία παρά μόνο στην περίπτωση 
που υποχρεωθεί νομοθετικά προς τούτο. Σε κάθε άλλη 
περίπτωση κατά την οποία το Συμβούλιο αποφασίσει 
την αλλαγή της επωνυμίας τούτο θα ισοδυναμεί με 
απόφαση διάλυσης του Ιδρύματος και σχετική πρόταση 
σύμφωνα με το άρθρο 13 του Οργανισμού αναλογικώς 
εφαρμοζόμενο στην περίπτωση αυτή. 

Αρθρο 13 

Διάλυση του Ιδρύματος 

1. ΤοΊδρυμα διαλύεται κατά τις διατάξεις του άρθρου 
118 του Αστικού Κώδικα, έπειτα από σχετική πρόταση 
του Διοικητικού του Συμβουλίου, το οποίο αποφασίζει 
με πλειοψηφία ημίσεως και ενός τουλάχιστον μελών 
του. 

2. Πρόταση διάλυσης μπορεί να υποβληθεί στο Δι¬ 
οικητικό Συμβούλιο λόγω αδυναμίας εκπλήρωσης των 
σκοπών του από όλα τα καταστατικά όργανα του πα¬ 
ρόντος οργανισμού. 

3. Σε περίπτωση διάλυσης του Ιδρύματος, η κινητή και 
η ακίνητη περιουσία του θα μεταβιβαστεί κατά πλήρη 
κυριότητα με απόφαση του Δ.Σ. στο Δήμο Αγρίνιου, ο 
οποίος θα επιδιώξει την εκτέλεση παρεμφερών με το 
Ίδρυμα σκοπών. 

Στους Υπουργούς Εθνικής Παιδείας και Θρησκευμά¬ 
των και Πολιτισμού και στον Υφυπουργό Οικονομίας και 
Οικονομικών, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 22 Φεβρουάριου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΥΦΥΠ. ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Π. ΔΟΥΚΑΣ 


ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 
-♦- 


ΠΟΛΙΤΙΣΜΟΥ 

Γ. ΒΟΥΛΓΑΡΑΚΗΣ 


ΑΠΟΦΑΣΕΙΣ 


Αριθμ. 71134 (2) 

Τροποποίηση της συστατικής πράξης του Ν.Π.Δ.Δ. 
«Δημοτική Βιβλιοθήκη Δάφνης». 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ.Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις του ν. 3463/2006 (ΦΕΚ Α' 114/2006) 
«Κύρωση του Κώδικα Δήμων και Κοινοτήτων. 

3. Το υπ’ αριθμ. 184/1964 Β.Δ., το οποίο δημοσιεύθηκε 
στο ΦΕΚ 64/23.4.1964 τ.Α', που αφορά τη σύσταση στο 
Δήμο Δάφνης ίδιου Νομικού Προσώπου με το όνομα 
«Δημοτική Βιβλιοθήκη Δάφνης», όπως μεταγενέστερα 
τροποποιήθηκε, με την υπ’ αριθμ. 8080/7.4.1987 (ΦΕΚ 
0209/23.4.1987 τ.β) απόφαση του Νομάρχη Αθηνών. 

4. Την υπ’ αριθμ. 194/2006 απόφαση του Δημοτικού 
Συμβουλίου του Δήμου Δάφνης που αφορά στην τρο¬ 
ποποίηση της συστατικής πράξης ίδρυσης του Ν.Π.Δ.Δ. 
«Δημοτική Βιβλιοθήκη Δάφνης». 

5. Την υπ’ αριθμ. οικ. 16978/11.11.2003 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/18.11.2003 
τ.β'. «Μεταβίβαση αρμοδιοτήτων και εξουσίας υπογρα¬ 
φής «με εντολή Γ ενικού Γ ραμματέα» αποφάσεων, εγ¬ 
γράφων και άλλων πράξεων στον Γενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούμε το άρθρο 3 και 5 του υπ’ αριθμ. 184/1964 
β.δ., ως εξής: 

3. Πόροι του νομικού προσώπου είναι: 

α) Η ετήσια επιχορήγηση από το Δήμο, β) πόσης φύ- 
σεως εισφορές δωρεές, κληρονομιές και κληροδοσίες, 
γ) πρόσοδοι εκ της ίδιας περιουσίας του Ν.Π., δ) κάθε 
παροχή από το Κράτος ή άλλη νόμιμη πρόσοδος. 

5. Το Ν.Π. «Δημοτική Βιβλιοθήκη Δάφνης» εκπροσω¬ 
πείται ενώπιον δικαστηρίων και πάσης αρχής από τον 
Πρόεδρο και αν αυτός κωλύεται ή απουσιάζει από τον 
Αντιπρόεδρο. 

Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του Δήμου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κατά τα λοιπά ισχύει ως έχει το υπ’ αριθμ. 184/1964 
β.δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2007 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 73956/06 (3) 

Τροποποίηση της συστατικής πράξης του Ν.Π.Δ.Δ. «Κέ¬ 
ντρο Φροντίδας Οικογένειας Δήμου Περιστεριού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ.Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις του ν. 3463/2006 (ΦΕΚ Α' 114/2006) 
«Κύρωση του Κώδικα Δήμων και Κοινοτήτων. 

3. Την υπ’ αριθμ. 32649/30.6.2003 απόφαση του Γεν. 
Γραμ. Περιφέρειας Αττικής η οποία δημοσιεύθηκε στο 
ΦΕΚ 1016/24.7.2003 τ.β', και αφορά στην σύσταση ίδι¬ 
ου Νομικού Προσώπου στο Δήμου Περιστεριού με την 
επωνυμία «Κέντρο Φροντίδας Οικογένειας Δήμου Πε¬ 
ριστεριού». 


4. Την υπ’ αριθμ. 855/2006 απόφαση του Δημοτικού 
Συμβουλίου του Δήμου Περιστεριού που αφορά στην 
τροποποίηση της συστατικής πράξης του Ν.Π.Δ.Δ. «Κέ¬ 
ντρο Φροντίδας Οικογένειας Δήμου Περιστεριού». 

5. Την υπ’ αριθμ. οικ. 16978/11.11.2003 απόφαση του Γ ενι¬ 
κού Γ ραμματέα Περιφέρειας Αττικής, ΦΕΚ 1693/18.11.2003 
τ.β’. «Μεταβίβαση αρμοδιοτήτων και εξουσίας υπογρα¬ 
φής «Με εντολή Γενικού Γραμματέα» αποφάσεων, εγ¬ 
γράφων και άλλων πράξεων στον Γενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούμε την υπ’ αριθμ. 32649/30.6.2003 απόφαση 
του Γεν. Γραμ. Περιφέρειας Αττικής το κεφάλαιο των 
πόρων, ως προς το ύψος της ετήσιας τακτικής επιχο¬ 
ρήγησης ως εξής: 

4. Πόροι του νομικού προσώπου είναι: 

Η ετήσια τακτική επιχορήγηση του Δήμου Περιστερι¬ 
ού, που θα ανέρχεται στο ποσό των 160.000.000,00 ευρώ 
και την πρόβλεψη το ποσό αυτό να προσαυξάνεται κατ’ 
έτος μέχρι 10% για τα επόμενα δέκα (10) έτη. 

Για την ανωτέρω δαπάνη προβλέπεται η σχετική πί¬ 
στωση στον Κ.Α. 00..6714.10 του προϋπολογισμού του 
Δήμου Περιστεριού. 

Κατά τα λοιπά ισχύει ως έχει η υπ’ αριθμ. 32649/30.6.2003 
απόφαση του Γ εν. Γ ραμ. Περιφέρειας Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2007 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 73955/06 (4) 

Τροποποίηση της συστατικής πράξης του Ν.Π.ΔΔ. 

«ΚΑΠΗ Δήμου Περιστεριού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ.Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις του ν. 3463/2006 (ΦΕΚ Α' 114/2006) 
«Κύρωση του Κώδικα Δήμων και Κοινοτήτων. 

3. Την υπ’ αριθμ. 992/9.2.1993 απόφαση του Νομάρχη 
Δυτικής Αττικής η οποία δημοσιεύθηκε στο ΦΕΚ 130/ 
5.3.1993 τ.β', και αφορά στην σύσταση ιδίου Νομικού 
Προσώπου στο Δήμου Περιστεριού με την επωνυμία 
«ΚΑΠΗ Δήμου Περιστεριού». 

4. Την υπ’ αριθμ. 856/2006 απόφαση του Δημοτικού 
Συμβουλίου του Δήμου Περιστεριού που αφορά στην 
τροποποίηση της συστατικής πράξης του Ν.Π.Δ.Δ. «ΚΑΠΗ 
Δήμου Περιστεριού». 

5. Την υπ’ αριθμ. οικ. 16978/11.11.2003 απόφαση του Γ ενι¬ 
κού Γ ραμματέα Περιφέρειας Αττικής, ΦΕΚ 1693/18.11.2003 
τ.β’. «Μεταβίβαση αρμοδιοτήτων και εξουσίας υπογρα¬ 
φής «Με εντολή Γενικού Γραμματέα» αποφάσεων, εγ¬ 
γράφων και άλλων πράξεων στον Γενικό Διευθυντή 
Περιφέρειας, στους προϊστάμενους των Διευθύνσεων 

Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττική - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούμε την υπ’ αριθμ. 992/9.2.1993 απόφαση 
του Νομάρχη Δυτικής. Αττικής την παρ. α στο κεφάλαιο 
3 των πόρων, ως προς το ύψος της ετήσιας τακτικής 
επιχορήγησης του Δήμου Περιστεριού ως εξής: 

3. Πόροι του νομικού προσώπου είναι: 

α. Η ετήσια τακτική επιχορήγηση του Δήμου Περιστε¬ 
ριού, που θα ανέρχεται στο ποσό των 1.200.000,00 ευρώ 
και την πρόβλεψη το ποσό αυτό να προσαυξάνεται κατ’ 
έτος μέχρι 10% για τα επόμενα δέκα (10) έτη. 

Για την ανωτέρω δαπάνη προβλέπεται η σχετική πί¬ 
στωση στον Κ.Α. 00..6715.105 του προϋπολογισμού του 
Δήμου Περιστεριού. 

Από τις διατάξεις της παρούσης προκαλείται δαπάνη 
ύψους 1.200.000,00 ευρώ σε βάρος του προϋπολογισμού 
του Δήμου Περιστεριού. 

Κατά τα λοιπά ισχύει ως έχει η υπ’ αριθμ. 992/9.2.1993 
απόφαση του Νομάρχη Δυτικής Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2007 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 1806 (5) 

Τροποποίηση της υπ’ αριθμ. 3335/23.3.2001 απόφασης 
του Γ ενικού Γ ραμματέα Περιφέρειας Θεσσαλίας που 
αφορά τη σύσταση νομικού προσώπου στο Δήμο Τα- 
μασίου με την επωνυμία «Πολιτιστικός Οργανισμός 
Δήμου Ταμασίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του ν. 2503/1997 (Φ.Ε.Κ. 107/Α') «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 240 του ν.3463/2006 
(Δ.Κ.Κ). 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

4. Την υπ’ αριθμ. 5236/8/26.1.2007 εγκύκλιο του Υπουρ¬ 
γείου Εσωτερικών Δημόσιας Διοίκησης και Αποκέντρω¬ 
σης «Συγκρότηση Διοικητικών Συμβουλίων Ιδρυμάτων, 
Νομικών Προσώπων Δημοσίου Δικαίου και Συνδέσμων 
Ο.Τ.Α.». 

5. Την υπ’ αριθμ. 2122/10.5.2001 απόφαση του Γενικού 
Γ ραμματέα Περιφέρειας Θεσσαλίας για παροχή εξουσι¬ 
οδότησης Προϊσταμένου Δ/νσης Τοπικής Αυτοδιοίκησης 
και Διοίκησης Νομού Καρδίτσας. 

6. Την υπ’ αριθμ. 3335/23.3.2001 απόφασης του Γ ενικού 
Γ ραμματέα Περιφέρειας Θεσσαλίας η οποία δημοσιεύ- 
θηκε στο υπ’ αριθμ. 712/Β/8.6.2001 Φ.Ε.Κ., με την οποία 
συστάθηκε στο Δήμο Ταμασίου Νομικό Πρόσωπο με την 
επωνυμία «Πολιτιστικός Οργανισμός Δήμου Ταμασίου». 


7. Την υπ’ αριθμ. 10/2007 απόφαση του Δημοτικού Συμ¬ 
βουλίου Δήμου Ταμασίου με την οποία αποφασίζει την 
τροποποίηση της υπ’ αριθμ. 18/2001 απόφασης του, η 
οποία νομιμοποιήθηκε με την υπ’ αριθμ. 3335/23.3.2001 
απόφασης του Γενικού Γραμματέα Περιφέρειας Θεσ¬ 
σαλίας, μόνο ως προς τις παραγράφους Ε και Ζ αυτής, 
από τις οποίες η Ε αντικαθίσταται και η Ζ διαγράφεται, 
αποφασίζουμε: 

Τροποποιούμε την υπ’ αριθμ. 3335/23.3.2001 απόφασης 
του Γ ενικού Γ ραμματέα Περιφέρειας Θεσσαλίας, με την 
οποία συστάθηκε στο Δήμο Ταμασίου Νομικό Πρόσω¬ 
πο με την επωνυμία «Πολιτιστικός Οργανισμός Δήμου 
Ταμασίου» και η οποία δημοσιεύθηκε στο υπ’ αριθμ. 
712/Β/8.6.2001 Φ.Ε.Κ., μόνο κατά το μέρος που αφορά 
την παράγραφο 5 και την δεύτερη περίπτωση μετά την 
παράγραφο 5, ως εξής: 

Α. Η παρ. 5. ΔΙΟΙΚΗΣΗ, αντικαθίσταται ως κατωτέρω: 

«5. ΔΙΟΙΚΗΣΗ: Το νομικό πρόσωπο θα διοικείται από 
εννιαμελές (9/μελές) Διοικητικό Συμβούλιο που θα απο- 
τελείται από: 

• Πέντε (5) Δημοτικούς Συμβούλους, οι οποίοι θα ορί¬ 
ζονται, μαζί με τους αναπληρωτές τους, από το δημοτι¬ 
κό Συμβούλιο, εκ των οποίων οι δύο (2) θα προέρχονται 
από την μειοψηφία. 

• Τέσσερις (4) δημότες κάτοικοι του Δήμου, οι οποίοι 
θα έχουν δράση και γνώσεις σχετικές με τους σκοπούς 
του Ν.Π. και θα ορίζονται, μαζί με τους αναπληρωτές 
τους, με την ίδια απόφαση του δημοτικού Συμβουλίου. 

Μετά τον ορισμό των μελών, το Δημοτικό Συμβούλιο 
εκλέγει, από τα μέλη αυτά τον Πρόεδρο και τον Αντι¬ 
πρόεδρο του Διοικητικού Συμβουλίου.» 

Β. Η δεύτερη περίπτωση μετά την παρ. 5, «Το Διοι¬ 
κητικό Συμβούλιο στην πρώτη του συνεδρίαση εκλέγει 
από τα μέλη του τον Αντιπρόεδρο και τον Γ ραμματέα», 
διαγράφεται. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Ταμασίου οικονομικού έτους 2007. 

Κατά τα λοιπά ισχύει η υπ’ αριθμ. 3335/23.3.2001 από¬ 
φασης του Γ ενικού Γ ραμματέα Περιφέρειας Θεσσαλίας 
(712/Β/8.6.2001 Φ.Ε.Κ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 21 Φεβρουάριου 2007 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 769 (6) 

Σύσταση νομικού προσώπου με την επωνυμία «Αθλητι¬ 
κός Οργανισμός Δήμου Κύρρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του αρθ. 240 του ν. 3463/2006 (ΦΕΚ 
114/Α'/8.6.2006) «Κύρωση του Κώδικα Δήμων και Κοινο¬ 
τήτων» 2 Τις διατάξεις του άρθρου 7 του ν. 2503/1997 
(ΦΕΚ 07/τ.Α'/30.5.1997). «Διοίκηση, οργάνωση, στελέχωση 
της Περ/ρειας, ρύθμιση διατάξεων για την Τοπ. Αυτ/ση 
και άλλες διατάξεις. 

3. Τις διατάξεις του ν. 2539/1997 (ΦΕΚ 244/Α'/4.12.1997) 
«Συγκρότηση της Πρωτοβάθμιας Τοπικής Αυτ/σης». 

4. Την υπ’ αριθμ. 13/2007 απόφαση του Δημοτικού 
Συμβουλίου Κύρρου «Περί τροποποίησης συστατικής 
πράξης του Νομικού Προσώπου με την επωνυμία «ΚΑΠΗ 
Δήμου Κύρρου». 

5. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α'). 

6. Την υπ’ αριθμ. 5631/26.7.2000 απόφαση Γεν. Γραμμ. 
Περιφ. Κεντρικής Μακεδονίας περί ορισμού εισηγητών 
και μεταβίβαση εξουσίας «Με εντολή Γενικού Γραμμα- 
τέα» αποφάσεων εγγράφων και άλλων πράξεων στον 
Γ ενικό Δ/ντή, στους Προϊσταμένους Δ/νσεων και Προϊ¬ 
σταμένους Τμημάτων και Γ ραφείων των Υπηρεσιών της 
Περ/ρειας, όπως τροποποιήθηκε και συμπληρώθηκε με 
την υπ’ αριθμ. 7439/19.8.2004 όμοια, αποφασίζουμε: 

Συστήνουμε νομικό πρόσωπο με την επωνυμία «Αθλη¬ 
τικός Οργανισμός Δήμου Κύρρου (Α.Ο.ΔΗ.Κ)». 

Ι.Έδρα του νομικού προσώπου είναι το Τοπικό Διαμέ¬ 
ρισμα Π. Μυλοτόπου του Δήμου Κύρρου, όπου εδρεύει 
και λειτουργεί το νομικό πρόσωπο, 

2. Σκοπός του νομικού προσώπου είναι: 

Α) Η φροντίδα για την λειτουργία του Κλειστού Γυμνα- 
στηρίου του Δήμου που βρίσκεται στο Π. Μυλότοπο και 
των υπόλοιπων αθλητικών εγκαταστάσεων και γηπέδων 
του Δήμου για την κάλυψη των αναγκών άθλησης και 
ιδίως των νέων. 

β) Η ανάπτυξη του μαζικού αθλητισμού κατά ηλικία, 
ενδιαφέροντα κ.λπ. 

γ) Η καλλιέργεια των σωματικών και πνευματικών 
ικανοτήτων των αθλουμένων δημοτών και ιδίως των 
νέων. 

δ) Η καλλιέργεια υγειούς φιλάθλου πνεύματος, αντα¬ 
γωνιστικού πνεύματος, απαλλαγμένου από φανατισμό, 
ανταγωνισμούς και κερδοσκοπικούς στόχους καθώς και 
η ανάπτυξη της κοινωνικότητας των δημοτών. 

ε) Η συνεργασία με όλους τους φορείς και αθλητικούς 
παράγοντες (κρατικούς, αθλητικούς συλλόγους, ενώσεις 
σχολεία κ.λπ.) και ο συντονισμός τους για την προώθηση 
του συνολικού αθλητικού ιδεώδους. 

στ) Η δημιουργία και λειτουργία επιτροπών για την 
αξιοποίηση του συνολικού αθλητικού δυναμικού του 
Δήμου. 

ζ) Η οργάνωση αθλητικών εκδηλώσεων, επιμορφωτι¬ 
κών σεμιναρίων, διαλέξεων και γενικότερα η ανάληψη 
πρωτοβουλιών σε συνεργασία με φορείς, που θα απο¬ 
σκοπούν στην προώθηση του αθλητισμού και την βελτί¬ 
ωση του επιπέδου του. Για να καταστεί κατά το δυνατόν 
αποτελεσματικότερη η δραστηριότητα του οργανισμού, 
οι πιο πάνω σκοποί κατατάσσονται στους ακόλουθους 
βασικούς τομείς και ενδεικτικά αναφερόμενους. 

Α. Διοικητικός και Διαχειριστικός τομέας, ο οποίος θα 
εξυπηρετεί την διοικητική και οικονομική υπηρεσία του 
Αθλητικού Οργανισμού. 

Β. Τομέας Δημιουργίας Αθλητικών Κέντρων, Γυμναστη- 
ρίων και γενικά αθλητικών χώρων και εγκαταστάσεων, ο 
οποίος θα έχει την ευθύνη για τη δημιουργοί των κάθε 
είδους αθλητικών εγκαταστάσεων του Οργανισμού. 

Γ. Τομέας λειτουργίας των κάθε είδους αθλητικών 
εγκαταστάσεων, ο οποίος θα έχει την ευθύνη για την 
οργάνωση και την εύρυθμη λειτουργία των κάθε είδους 


αθλητικών εγκαταστάσεων, έτσι ώστε να καλύπτονται 
κατά τον πληρέστερο και πλέον αποτελεσματικό τρόπο 
οι ανάγκες άθλησης των δημοτών. 

Δ. Τομέας διοργάνωσης αθλητικών εκδηλώσεων 
- συναντήσεων. Ο τομέας αυτός θα έχει την ευθύνη 
να διοργανώνει σε συνεργασία με αθλητικούς και μη 
φορείς, κρατικούς, ιδιωτικούς, τις δημοτικές επιχειρή¬ 
σεις του Δήμου, αθλητικά σωματεία, τοπικά συμβούλια 
κ.λπ. αθλητικές εκδηλώσεις ποικίλου περιεχομένου και 
αθλητικές συναντήσεις σε επίπεδο τοπικό, εθνικό ή δι¬ 
εθνές. 

Ε. Τομέας Δημοσίων σχέσεων με ευθύνη την ανάπτυξη 
και προώθηση της συνεργασίας με όλους τους φορείς 
και παράγοντες επί αθλητικών και εν γένει θεμάτων 
να παρεμβαίνει στα αθλητικά ζητήματα συμβάλλοντας 
στην ενεργοποίηση περισσότερων αθλητών, γυμναστών 
και αθλούμενων συμπολιτών και στην ενασχόληση τους 
στα αθλητικό ζητήματα. Ευθύνη επίσης του ίδιου τομέα 
να δημιουργεί διάφορες επιτροπές κατά τομείς αθλη¬ 
τικής δραστηριότητας και να συνεργάζεται, να κατευ¬ 
θύνει και να συντονίζει αυτές τις επιτροπές. Ακόμη να 
συμβάλει στη δημιουργία υγειούς φίλαθλου ανταγω¬ 
νιστικού πνεύματος, απαλλαγμένου από φανατισμούς, 
αντιπαραθέσεις ή ανταγωνισμούς και να ενημερώνει 
τους δημότες με διαλέξεις, συζητήσεις, προβολές κ.λ.π. 
για θέματα γύρω από τον αθλητισμό, να καλλιεργεί την 
αθλητική ιδέα και να προβάλει την ευγενή άμιλλα και τα 
ιδανικά της Ειρήνης μέσα από τον αθλητισμό. 

3. Διοίκηση 

Το νομικό πρόσωπο με την επωνυμία: «Αθλητικός Ορ¬ 
γανισμός Δήμου Κύρρου (Α.Ο.ΔΗ.Κ)», θα διοικείται από 
Διοικητικό Συμβούλιο που αποτελείται από πέντε έως 
δεκαπέντε μέλη, τα οποία μαζί με τους αναπληρωτές 
τους ορίζονται από το Δημοτικό Συμβούλιο. 

Μέλη του διοικητικού συμβουλίου είναι ο δήμαρχος, 
δημοτικοί σύμβουλοι και δημότες ή κάτοικοι που εί¬ 
ναι χρήστες των υπηρεσιών του νομικού προσώπου ή 
που έχουν ανάλογη επαγγελματική ή κοινωνική δράση 
ή ειδικές γνώσεις, ανάλογα με το σκοπό του νομικού 
προσώπου. 

Ένας εκπρόσωπος των εργαζομένων του νομικού 
προσώπου, εφόσον αυτό απασχολεί περισσότερους 
από δέκα (10) εργαζομένους. Ο ανωτέρω εκπρόσωπος 
προτείνεται από τη γενική συνέλευση των τακτικών 
υπαλλήλων εντός προθεσμίας δεκαπέντε (15) ημερών 
από τότε που θα αποσταλεί η σχετική πρόσκληση. 

Ένα τουλάχιστον εκ των μελών του διοικητικού συμ¬ 
βουλίου ορίζεται από τη μειοψηφία του δημοτικού 
συμβουλίου. Εάν τα μέλη του διοικητικού συμβουλίου 
είναι περισσότερα από πέντε (5), δύο (2) τουλάχιστον 
από αυτά ορίζονται από τη μειοψηφία του δημοτικού 
συμβουλίου. Σε περίπτωση που η μειοψηφία δεν ορίσει 
συμβούλους ή εκείνοι που έχουν οριστεί παραιτηθούν, 
χωρίς να αντικατασταθούν, μετέχουν σύμβουλοι της 
πλειοψηφίας. Στις περιπτώσεις που το νομικό πρόσωπο 
λειτουργεί στην περιφέρεια τοπικού διαμερίσματος ένα 
μέλος προτείνεται από το οικείο Τοπικό συμβούλιο. 

Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον πρόεδρο και τον αντι¬ 
πρόεδρο του Διοικητικού Συμβουλίου. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7719 


Στην περίπτωση που μέλος έχει ορισθεί, από το δη¬ 
μοτικό συμβούλιο, ο δήμαρχος, αυτός αυτοδικαίως κα¬ 
θίσταται και πρόεδρος αντιστοίχως, του διοικητικού 
συμβουλίου. 

Η θητεία των μελών του διοικητικού συμβουλίου του 
νομικού προσώπου ορίζεται με την απόφαση του δημο¬ 
τικού συμβουλίου. Λήγει πάντοτε με την εγκατάσταση 
του νέου διοικητικού συμβουλίου. 

Τα μέλη του διοικητικού συμβουλίου μπορούν να αντι- 
κατασταθούν κατά τη διάρκεια της θητείας τους, με 
απόφαση δημοτικού συμβουλίου για σοβαρό λόγο που 
ανάγεται στην άσκηση των καθηκόντων τους. 

Τον πρόεδρο του διοικητικού συμβουλίου σε περίπτω¬ 
ση απουσίας ή κωλύματος αναπληρώνει ο αντιπρόεδρος. 
Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του διοικητικού 
συμβουλίου και όταν αυτός κωλύεται ή απουσιάζει από 
τον αντιπρόεδρο. 

4. Πόροι του νομικού προσώπου είναι: 

α) Η ετήσια επιχορήγηση του Δήμου Κύρρου, η οποία 
ανέρχεται σε 100.000,00 € ετησίως 

β) Επιχορηγήσεις από την Γενική Γραμματεία Αθλητι¬ 
σμού ή από οποιονδήποτε άλλο κρατικό φορέα. 

γ) Οι κάθε είδους εισφορές, δωρεές, κληρονομιές, 
κληροδοσίες ή συνδρομές ιδιωτών, οργανισμών σω¬ 
ματείων κ.λπ. 

δ) Οι εισπράξεις από το αντίτιμο πραγματικών υπηρε¬ 
σιών ή θεαμάτων που θα παρέχει οργανισμός. 

ε) Οι πρόσοδοι από την ίδια περιουσία του Οργανι¬ 
σμού. 

στ) Κάθε άλλη νόμιμη πρόσοδος μη κατονομαζόμενη 
παραπάνω. 

5. Περιουσία του νομικού προσώπου θα είναι: 

Α) Οι κάθε είδους εγκαταστάσεις, χώροι άθλησης και 
γενικά ακίνητα που θα περιέλθουν στην κυριότητα του 
Αθλητικού Οργανισμού από οποιαδήποτε νόμιμη αιτία. 

Β) Το δικαίωμα διηνεκούς χρήσης και εκμετάλλευ¬ 
σης όλων των αθλητικών χώρων και εγκαταστάσεων 
(γήπεδα μπάσκετ, βόλευ, ποδοσφαίρου, γυμναστήρια) 
που υπάρχουν στον Δήμο ή που θα δημιουργηθούν στο 
μέλλον και κάθε άλλος χώρος ή εγκατάσταση που θα 
παραχωρηθεί στον Δήμο. 

Ο Δήμος Κύρρου ευθύς μετά την σύσταση του Οργα¬ 
νισμού ως νομικού προσώπου, θα προβεί στην παρα¬ 
χώρηση της χρήσης και εκμετάλλευσης των πιο πάνω 
ακινήτων με απόφαση Δημοτικού Συμβουλίου. 

6. Κατάργηση του νομικού προσώπου 

Το νομικό καταργείται με απόφαση Γενικού Γραμμα¬ 
τέα της Περιφέρειας, ύστερα από απόφαση του Δημοτι¬ 
κού Συμβουλίου που δημοσιεύεται στην Εφημερίδα της 
Κυβερνήσεως, η δε περιουσία του νομικού προσώπου 
περιέχεται στο Δήμο Κύρρου. 

Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Κύρ¬ 
ρου για το τρέχον έτος ύψους 100.000,00 € και ανάλογη 
για καθένα από επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 5 Φεβρουάριου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 


Αριθμ. 762 (7) 

Τροποποίηση συστατικής πράξης του Νομικού Προσώ¬ 
που με την επωνυμία «Δημοτικός Παιδικός Σταθμός 
Αξού», (πρώην Παιδικός Σταθμός Ε.Ο.Π. Αξού) στο 
Δήμο Κύρρου Νομού Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθ. 240 του ν.3463/2006 (ΦΕΚ 
114/Α78.6.2006) «Κύρωση του Κώδικα Δήμων και Κοι¬ 
νοτήτων». 

2. Τις διατάξεις του άρθρου 7 του ν. 2503/1997 (ΦΕΚ 
107/τ.Α730.5.1997). «Διοίκηση, οργάνωση, στελέχωση της 
Περ/ρειας, ρύθμιση διατάξεων για την Τοπ, Αυτ/ση και 
άλλες διατάξεις. 

3. Τις διατάξεις του ν. 2539/1997 (ΦΕΚ 244/Α74.12.1997) 
«Συγκρότηση της Πρωτοβάθμιας Τοπικής Αυτ/σης». 

4. Την υπ’ αριθμ. 6015/13.8.2003 (ΦΕΚ 1289/τ.Β7ΐ2.9.2003) 
απόφαση μας, περί σύστασης Νομικού Προσώπου με την 
επωνυμία: «Δημοτικός Παιδικός Σταθμός Αξού», (πρώην 
Παιδικός Σταθμός Ε.Ο.Π. Αξού) στο Δήμο Κύρρου Νομού 
Πέλλας. 

5. Την υπ’ αριθμ. 10/2007 απόφαση του Δημοτικού 
Συμβουλίου Κύρρου «Περί τροποποίησης συστατικής 
πράξης του Νομικού Προσώπου με την επωνυμία «Δημο¬ 
τικός Παιδικός Σταθμός Αξού», (πρώην Παιδικός Σταθμός 
Ε.Ο.Π. Αξού) στο Δήμο Κύρρου Νομού Πέλλας. 

6. Τις διατάξεις του άρθ. 27 του ν. 2081/1992 (ΦΕΚ 154 
τ.Δ') «αναφορικά με τον έλεγχο δαπανών που προκα- 
λούν οι κανονιστικές πράξεις. 

7. Την υπ’ αριθμ. 5631/26.7.2000 απόφαση Γεν. Γραμμ. 
Περιφ. Κεντρικής Μακεδονίας περί ορισμού εισηγητών 
και μεταβίβαση εξουσίας «Με εντολή Γ ενικού Γ ραμμα¬ 
τέα» αποφάσεων εγγράφων και άλλων πράξεων στον 
Γ ενικό Δ/ντή, στους Προϊσταμένους Δ/νσεων και Προϊ¬ 
σταμένους Τμημάτων και Γ ραφείων των Υπηρεσιών της 
Περ/ρειας, όπως τροποποιήθηκε και συμπληρώθηκε με 
την αριθμ. 7439/19.8.2004 όμοια, αποφασίζουμε: 

Τροποποιούμε την υπ’ αριθμ. 6015/13.8.2003 (ΦΕΚ 1289/ 
τ.Β7ΐ2.9.2003) απόφασή μας, περί σύστασης νομικού 
προσώπου με την επωνυμία «Δημοτικός Παιδικός Σταθ¬ 
μός Αξού», (πρώην Παιδικός Σταθμός Ε.Ο.Π. Αξού) στο 
Δήμο Κύρρου Νομού Πέλλας, ως προς την παρ. 3 αυτής, 
όπως παρακάτω: 

3. Το νομικό πρόσωπο με την επωνυμία «Δημοτικός 
Παιδικός Σταθμός Αξού», (πρώην Παιδικός Σταθμός Ε.Ο.Π. 
Αξού) στο Δήμο Κύρρου Νομού Πέλλας, θα διοικείται 
από Διοικητικό Συμβούλιο που αποτελείται από πέντε 
έως δεκαπέντε μέλη, τα οποία μαζί με τους αναπληρω¬ 
τές τους ορίζονται από το Δημοτικό Συμβούλιο. 

Μέλη του διοικητικού συμβουλίου είναι ο δήμαρχος, 
δημοτικοί σύμβουλοι και δημότες ή κάτοικοι που εί¬ 
ναι χρήστες των υπηρεσιών του νομικού προσώπου ή 
που έχουν ανάλογη επαγγελματική ή κοινωνική δράση 
ή ειδικές γνώσεις, ανάλογα με το σκοπό του νομικού 
προσώπου. 

Ένας εκπρόσωπος των εργαζομένων του νομικού 
προσώπου, εφόσον αυτό απασχολεί περισσότερους 
από δέκα (10) εργαζομένους. Ο ανωτέρω εκπρόσωπος 

προτείνεται από τη γενική συνέλευση των τακτικών 
υπαλλήλων εντός προθεσμίας δεκαπέντε (15) ημερών 
από τότε που θα αποσταλεί η σχετική πρόσκληση. 

Ένα τουλάχιστον εκ των μελών του διοικητικού συμ¬ 
βουλίου ορίζεται από τη μειοψηφία του δημοτικού 
συμβουλίου. Εάν τα μέλη του διοικητικού συμβουλίου 
είναι περισσότερα από πέντε (5), δύο (2) τουλάχιστον 
από αυτά ορίζονται από τη μειοψηφία του δημοτικού 
συμβουλίου. Σε περίπτωση που η μειοψηφία δεν ορίσει 
συμβούλους ή εκείνοι που έχουν οριστεί παραιτηθούν, 
χωρίς να αντικατασταθούν, μετέχουν σύμβουλοι της 
πλειοψηφίας. 

Στις περιπτώσεις που το νομικό πρόσωπο λειτουρ¬ 
γεί στην περιφέρεια τοπικού διαμερίσματος ένα μέλος 
προτείνεται από το οικείο Τοπικό συμβούλιο. 

Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον πρόεδρο και τον αντι¬ 
πρόεδρο του Διοικητικού Συμβουλίου. 

Στην περίπτωση που μέλος έχει ορισθεί, από το δη¬ 
μοτικό συμβούλιο, ο δήμαρχος, αυτός αυτοδικαίως κα¬ 
θίσταται και πρόεδρος αντιστοίχως, του διοικητικού 
συμβουλίου. 

Η θητεία των μελών του διοικητικού συμβουλίου του 
νομικού προσώπου ορίζεται με την απόφαση του δημο¬ 
τικού συμβουλίου. Λήγει πάντοτε με την εγκατάσταση 
του νέου διοικητικού συμβουλίου. 

Τα μέλη του διοικητικού συμβουλίου μπορούν να αντι- 
κατασταθούν κατά τη διάρκεια της θητείας τους, με 
απόφαση δημοτικού συμβουλίου για σοβαρό λόγο που 
ανάγεται στην άσκηση των καθηκόντων τους. 

Τον πρόεδρο του διοικητικού συμβουλίου σε περίπτω¬ 
ση απουσίας ή κωλύματος αναπληρώνει ο αντιπρόεδρος. 
Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του διοικητικού 
συμβουλίου και όταν αυτός κωλύεται ή απουσιάζει από 
τον αντιπρόεδρο. 

Κατά τα λοιπά ισχύει η υπ’ αριθμ. 6015/13.8.2003 από¬ 
φασή μας (ΦΕΚ 1289/τ.Β7ΐ2.9.2003), ως έχει. 

Από τις διατάξεις αυτής της απόφασης δεν προκα- 
λείται επιπλέον δαπάνη σε βάρος του προϋπολογισμού 
του Δήμου Κύρρου τόσο για το τρέχον έτος, όσο και 
για καθένα από επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 5 Φεβρουάριου 2007 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 


Αριθμ. ΔΠγ/οικ. 628 Α.Σ. 399 (8) 

Καθιέρωση υπερωριακής εργασίας υπαλλήλων Ν.Α. 
Αιτωλοακαρνανίας. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Ν.Α.». 

2. Τις διατάξεις του αρθ. 15 ν. 2503/1997 «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

3. Τις διατάξεις του αρθ. 15 του ν. 2592/1998. 

4. Τις διατάξεις του αρθ. 16 του ν. 3205/2003. 

5. Τις διατάξεις του αρθ. 35 του ν.2738/1999. 

6. Τις ειδικές έκτακτες υπηρεσιακές ανάγκες που πα¬ 
ρουσιάζονται (χιονοπτώσεις, πλημμύρες, πυρκαγιές), για 
την αντιμετώπιση των οποίων η Ν.Α. χρησιμοποιεί το 
Τεχνικό προσωπικό και τους οδηγούς, καθώς και άλλες 
υπηρεσιακές ανάγκες (απολογιστικά στοιχεία, οικονο¬ 
μικά, εγγειοβελτιωτικά, θέματα υγείας κ.λπ.). 

7. Το γεγονός ότι το ύψος της προκαλούμενης δαπά¬ 
νης θα καλυφθεί από εγγεγραμμένες πιστώσεις στον 
προϋπολογισμό της Ν.Α. Αιτωλ\νίας ήτοι 60.000 ευρώ. 

8. Η υπ’ αριθμ. 240/12.1.2007 απόφαση Ν.Α. Αιτωλ/νίας. 

9. Το γεγονός ότι στην Διεύθυνση Κοινωνικής Πρόνοι¬ 
ας και στα αποκεντρωμένα Τμήματα και Γ ραφεία αυτής 
υπηρετούν είκοσι επτά (27) υπάλληλοι, αποφασίζουμε: 

Α) Διαπιστώνουμε την ανάγκη καθιέρωσης υπερωριακής 
απασχόλησης για τη Δ/νση Κοινωνικής Κοινωνικής Πρό¬ 
νοιας και των Γραφείων και Τμημάτων αυτής για 19440 
ώρες συνολικά, τις οποίες κατανέμουμε ως εξής: 

1. Α' Εξάμηνο 2007 : 9720 

2. Β' Εξάμηνο 2007 : 9720 

Β) Η συγκρότηση των συνεργείων θα γίνει με απόφαση 
Προϊσταμένου Δ\νσης (ωρών - υπαλλήλων). 

Γ) Η δαπάνη που θα προκληθεί δεν μπορεί να υπερβεί 
τις πιστώσεις που έχουν εγγράφει στον προϋπολογισμό 
κάθε Δ\νσης για το σκοπό αυτό. Αύξηση ή νέα εγγραφή 
σχετικών πιστώσεων με μεταφορά κονδυλίων από άλλες 
κατηγορίες δαπανών, δεν επιτρέπεται να γίνει. Επίσης 
δεν επιτρέπεται για το χρονικό διάστημα καταβολής 
των υπερωριών η είσπραξη άλλου ποσού από τον ίδιο 
ή άλλο φορέα για την ίδια αιτία καθώς και όταν ο 
υπάλληλος απούσιασε με αναρρωτική άδεια. 

Η απόφαση αυτή να κοινοποιηθεί στην αναφερόμενη 
υπηρεσία, καθώς και στην Δ\νση Οικονομικού και Πλη¬ 
ροφορικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

I. Π. Μεσολογγίου, 22 Φεβρουάριου 2007 

Με εντολή Νομάρχη 
Ο Αντινομάρχης 
ΓΕΩΡΓΙΟΣ ΧΡΙΣΤΟΓΙΑΝΝΗΣ 

